Temeljem članka 187. st. 2. Zakona o održivom gospodarenju otpadom (NN br. 94/13.), članka 20. st. 2. Zakona o komunalnom gospodarstvu (NN 26/03. – pročišćeni tekst, 82/04., 110/04., 178/04., 38/09., 79/09., 153/09., 49/11., 84/11., 90/11. i 144/12.) i članka 32. Društvenog ugovora o usklađenju sa ZTD-a i ZKG-a (pročišćeni tekst od 22.04.2014.), članovi Društva glasovanjem po ovlaštenim zastupnicima gradonačelniku Grada Ivanić-Grada Javor Bojan Leš, načelniku Općine Križ Marko Magdić i načelniku Općine Kloštar Ivanić Željko Filipović, na 64. sjednici Skupštine Ivakop d.o.o. za komunalne djelatnosti, Ivanić-Grad, Savska 50, održanoj 03.07.2014. godine jednoglasno donose slijedeću

**O D L U K U**

**o izmjenama i dopunama Općih uvjeta usluge sakupljanja, odvoza i odlaganja komunalnog otpada**

Članak 1.

U Općim uvjetima usluge sakupljanja, odvoza i odlaganja komunalnog otpada (urbroj: 2757/2013. od 20.12.2013.) u članku 7. stavak 4. i 5. mijenjaju se i glase:

 „Korisnicima se na njihovu adresu besplatno dodjeljuju dvije vreće mjesečno za papir i karton i dvije za plastičnu i limenu ambalažu, s tim da vreće mogu biti dodijeljene i za više mjeseci unaprijed, a u slučaju da korisnik ima potrebu za dodatnim vrećama za odvojeno sakupljanje, moći će ih nabaviti po cijeni koja pokriva izradu same vreće.

 Vreće za odvojeno sakupljanje otpada isporučitelj sakuplja i odvozi dvaput mjesečno, svakog prvog i trećeg redovitog odvoza u mjesecu za korisnike s područja gdje se otpad odvozi tjedno, odnosno uz svaki redoviti odvoz otpada za korisnike s područja gdje se otpad odvozi dvotjedno, sve u skladu s redovitim rasporedom sakupljanja otpada na području odvožnje“.

Članak 2.

 Odvojeno sakupljanje otpada u skladu s ovom Odlukom primjenjuje se od 01.07.2014. godine.

Članak 3.

 Ova Odluka objavljuje se na internetskim stranicama isporučitelja usluge, internetska adresa: [www.ivakop.hr](http://www.ivakop.hr)

Članak 4.

 Ova Odluka stupa na snagu danom donošenja.

U Ivanić-Gradu, 03.07.2014.

Broj: 165/2014.

 PREDSJEDAVAJUĆI SKUPŠTINE:

 *Javor Bojan Leš, dr.vet.med.*